钦定古今图书集成/明伦汇编/官常典/第748卷 > 孙如统〈弟如绰〉
## 钦定古今图书集成/明伦汇编/官常典/第748卷 > 孙如统〈弟如绰〉

按《汜水县志》：如统弟如绰，俱生员。如统妻张氏并一
女，如绰妻禹氏、妾王氏。贼围寨急，即相戒谓曰：“我家
以节义自持，断无屈贼之理。”及寨破，先令妻女投井
死。其兄弟骂贼，亦投井中而死。

===盛自今===按《仪真县志》：“自今稔之季子，有文名，以诸生应例授
河南修武县丞。张大司马伯鲸督师武昌，延入幕府，
参筹帷幄，遇贼难死义。”